ڈاکٹر حسن روحانی:

ملک کے دلاورں نے ارضی سالمیت، قومی اقتدار اعلی اور خود مختاری کے دفاع کیا

اسلامی جمھوریہ ایران کے صدر مملکت نے عالمی یوم سیاحت کی مناسبت سے ایک تقریب سے خطاب کرتے ہوئے کہا: ملک کی ترقی و پیشرفت میں صنعت سیاحت کی بہت اہمیت ہے ۔

خبر کا کوڈ: ۴۲۳۴۸۱

تاریخ: ۲۶ آذر ۲۰۱۶ - ۲۳:۴۶

رسا نیوز ایجنسی کی رپورٹ کے مطابق، اسلامی جمھوریہ ایران کے صدر مملکت حجت الاسلام و المسلمین ڈاکٹر حسن روحانی نے عالمی یوم سیاحت کی مناسبت سے ایک تقریب سے خطاب میں‌ ملک کی ترقی و پیشرفت میں صنعت سیاحت کی اہمیت پر تاکید کی ہے ۔

انہوں‌ نے اپنے بیان میں‌ صنعت سیاحت کو ملک کی ترقی و پیشرفت کے بنیادی ستونوں میں شمار کیا اور کہا:‌ اسلامی جمہوریہ ایران پرکشش قدرتی، جغرافیائی، تاریخی اور ثقافتی مراکز کے لحاظ سے دنیا کے دس اور بعض لوگوں کے مطابق پانچ اہم ملکوں میں شمار ہوتا ہے ۔

ڈاکٹر  روحانی نے اس بات کی جانب اشارہ کرتے ہوئِے کہ ایران کے ثقافتی آثار قدیمہ ایرانی قوم کی کئی ہزار سالہ تہذیب و تمدن کے مظاہر ہیں کہا : اسلامی جمہوریہ ایران قومی مذہی، لسانی اور آداب و رسوم کے تنوع کے لحاظ سے سیاحوں کے لئے پرکشش علاقوں میں شامل ہے ۔

انہوں نے اپنے خطاب کے آغاز میں ہفتہ دفاع مقدس کی طرف اشارہ کرتے ہوئے کہا : یہ ہفتہ بیرونی جارحیت کے مقابلے میں ایران کی عظیم قوم کی بے مثال استقامت اور ان عزیز جوانوں کی بے نظیر شجاعت و دلاوری کی یاد دلاتا ہے جنہوں نے اپنے ملک کی ارضی سالمیت، قومی اقتدار اعلی اور خود مختاری کے دفاع کا حق ادا کر دیا ۔/۹۸۸/ن۹۳۰/ک۲۶۹